Document ID: /roh_data/filtered/Bilingualer_Corpus_interleaved-it-rm.jsonl.gz/846

This is a text translated from Italian to Rumantsch Grischun.
Revisione totale della Legge sugli assegni familiari (LCAF)

Della Consigliera di Stato Eveline Widmer-Schlumpf

Assegni familiari: importanza e diritto

Al fine di compensare parzialmente gli oneri familiari, alle ed ai dipendenti, nonché alle persone esercitanti attività lucrativa indipendente assoggettate alla legge, vengono versati assegni familiari. A partire dal 1° gennaio 2003 gli assegni minimi ammontano a 175 franchi al mese per figli che non hanno ancora compiuto il 16° anno d'età ed a 200 franchi al mese per figli che hanno già compiuto il 16° anno d'età. La quota più alta vale per giovani in formazione al massimo fino al 25° anno compiuto, a condizione che non conseguano un reddito importante. Per questo gli assegni più elevati vengono anche chiamati assegni di formazione.

Gli assegni familiari sono la forma più importante di conguaglio degli oneri familiari. Altri elementi della politica familiare, come deduzioni fiscali, accrediti per compiti educativi dell'AVS, borse di studio, riduzione dei premi delle casse malati per le famiglie o l'assistenza ai bambini complementare alla famiglia, hanno anch'essi una grande importanza, non sono tuttavia in grado di sostituire una regolamentazione sugli assegni familiari efficace ed adeguata alle condizioni odierne.

Svantaggi della regolamentazione vigente

I pilastri centrali sui quali si fonda il sistema delle assicurazioni sociali in Svizzera sono la forma tradizionale di famiglia ed il pieno impiego; due presupposti che sovente non corrispondono più alla realtà sociale ed economica attuale. I mutamenti sociali si esprimono nella vita lavorativa in particolare con l'aumento dell'attività a tempo parziale, esercitata soprattutto da donne.

La posizione dell'attività lucrativa a tempo parziale è insoddisfacente per quanto riguarda gli assegni familiari, in particolare nel caso di persone che si occupano da sole dell'educazione dei figli. Numerosi potenziali beneficiari di prestazioni inoltre, non sono sempre in chiaro riguardo al rapporto dei diritti (concorrenza dei diritti). Infine oggi si ritiene sempre più inaccettabile il fatto che le effettive condizioni sociali (p. es. famiglie con figli adottivi, concubinato) non vengano tenute in considerazione per quanto riguarda gli assegni familiari. La regolamentazione vigente sugli assegni familiari nel Cantone dei Grigioni non è più in grado di tenere adeguatamente conto delle citate condizioni economiche e sociali.

Secondo il diritto vigente solo le persone impiegate a tempo pieno e le persone che si occupano da sole dell'educazione dei figli con un volume di impiego di almeno il 50 percento del tempo di lavoro usuale hanno diritto all'intero assegno per i figli. Le persone che esercitano un'attività lucrativa a tempo parziale hanno oggi diritto soltanto ad un assegno parziale, in proporzione al loro grado di impiego.

Principali novità del progetto di revisione

Care elettrici e cari elettori, l'8 febbraio 2004 voterete riguardo alla nuova legge cantonale sugli assegni familiari. Quali sono le principali novità?

La legge riveduta prevede ancora soltanto il versamento di assegni interi. Per questo è sufficiente un grado di impiego della risp. del dipendente pari al 20 percento dell'orario di lavoro usuale. Due o più tempi di lavoro parziali inferiori al 20 percento possono essere addizionati.

In prima linea i figli propri (ed i figli adottivi) determinano un diritto agli assegni familiari. In base alla legge riveduta beneficiano degli assegni per i figli le persone che si occupano del mantenimento dei figli. Con il previsto coinvolgimento di tutti i figli al cui mantenimento (cura, educazione e spese) si provvede in maniera preponderante, si può maggiormente tenere conto delle effettive condizioni sociali.

Le differenti strutture dei membri delle casse di compensazione per gli assegni familiari conducono ad una disparità di trattamento di datori di lavoro e dipendenti. Le casse i cui membri versano tendenzialmente salari inferiori e che impiegano molte risp. molti dipendenti con figli, devono riscuotere aliquote elevate e di regola possono fornire soltanto le prestazioni minime decretate dal Governo. Per rafforzare l'idea di conguaglio e di solidarietà, la legge riveduta prevede un sistema di conguaglio degli oneri che crea un moderato conguaglio finanziario e al contempo preserva in ampia misura le libertà delle casse di compensazione per gli assegni familiari.

Per il Cantone dei Grigioni la revisione di questa legge non comporta spese supplementari. Con il versamento degli assegni interi per i figli già a partire da un volume di impiego del 20 percento della e del dipendente avente diritto ad assegni, i comuni, risp. i loro servizi sociali vengono finanziariamente sgravati.

Il Gran Consiglio ha approvato la revisione totale della legge cantonale sugli assegni familiari con 107 voti favorevoli contro nessun voto contrario e la sottopone ora a votazione popolare. Vi invito, care Concittadine e cari Concittadini, ad accettare la presente proposta di votazione.

Organo: Dipartimento delle finanze e militare

Fonte: it Dipartimento delle finanze e militare

Data: 23.01.2004

Revisiun totala da la lescha davart ils supplements da famiglia (LSF)

da cussegliera guvernativa Eveline Widmer-Schlumpf

Supplements da famiglia: impurtanza e giustificaziun

Per gulivar parzialmain las grevezzas famigliaras vegnan pajads supplements da famiglia a las lavurantas ed als lavurants sco er a las persunas cun activitad da gudogn independenta ch'èn suttamessas a la lescha. Dapi il 1. da schaner 2003 importan ils supplements minimals 175 francs il mais per uffants fin a la cumplenida dal 16avel onn da vegliadetgna e 200 francs il mais per uffants ch'han cumplenì il 16avel onn da vegliadetgna. La tariffa pli auta vala per giuvenils en scolaziun sin il pli fin il 25avel onn da vegliadetgna cumplenì, sch'els n'han nagin gudogn essenzial. Questas tariffas pli autas vegnan perquai er numnadas supplements per scolaziun.

Supplements da famiglia èn la furma la pli impurtanta da la cumpensaziun per famiglias. Ulteriurs elements da la politica da famiglia sco deducziuns da taglia, bunificaziuns d'educaziun da la AVS, stipendis, la reducziun da las premias da la cassa da malsauns per famiglias u la tgira d'uffants cumplementara a la famiglia han medemamain ina gronda impurtanza, na pon dentant betg remplazzar in urden da supplements da famiglia efficazi ed adattà a las relaziuns d'ozendi.

Dischavantatgs da la regulaziun vertenta

Las pitgas centralas, sin las qualas il sistem da las assicuranzas socialas en Svizra è construì, èn la furma tradiziunala da famiglia e l'occupaziun cumplaina; duas premissas che na correspundan savens betg pli a la realitad sociala ed economica d'ozendi. En la vita professiunala sa manifesteschan las midadas socialas en spezial en l'augment da l'activitad da gudogn a temp parzial. Oravant tut dunnas lavuran a temp parzial.

La situaziun da las lavurantas e dals lavurants en plazza parziala - en spezial da persunas ch'educheschan sulettas - n'è betg cuntentaivla areguard ils supplements da famiglia. Ultra da quai datti en cas da plirs retschaviders da prestaziuns pussaivels savens malsegirezzas pertutgant la relaziun dals dretgs (concurrenza dal dretg da retratga). La finala vegni considerà oz pli e pli sco deplazzà, sche las relaziuns socialas effectivas (p.ex. famiglias cun figliasters e figliastras, il concubinat) na vegnan betg resguardadas tar ils supplements da famiglia. La regulaziun vertenta dals supplements da famiglia en il chantun Grischun na po betg pli accumplir las relaziuns economicas e socialas numnadas.

Tenor il dretg vertent han mo persunas che lavuran a temp cumplain e persunas ch'educheschan sulettas cun in pensum da lavur d'almain 50 pertschient dal temp da lavur usità en il manaschi il dretg dal supplement da famiglia cumplain. Persunas che lavuran a temp parzial han oz mo il dretg d'in supplement parzial che correspunda a lur grad d'occupaziun.

Las novaziuns las pli impurtantas dal project da revisiun

Ils 8 da favrer 2004 votais Vus, charas conburgaisas e chars conburgais, davart la nova lescha chantunala davart ils supplements da famiglia. Tgeninas èn las novaziuns las pli impurtantas?

La lescha revedida prevesa da pajar mo pli supplements cumplains. Per quai basta in grad d'occupaziun da la lavuranta resp. dal lavurant da 20 pertschient dal temp da lavur usità en il manaschi. Dus u plirs pensums parzials da sut 20 pertschient pon vegnir dumbrads ensemen.

En emprima lingia giustifitgeschan ils agens uffants (ed uffants adoptads) il dretg dals supplements da famiglia. Sin basa da la lescha revedida survegnan quellas persunas ils supplements per uffants, las qualas procuran per il mantegniment dals uffants. Cun cumpigliar - sco prevesì - tut ils uffants, per ils quals il mantegniment vegn procurà en ina dimensiun considerabla (tgira, educaziun, custs), pon vegnir resguardadas pli e pli las relaziuns effectivas.

Las differentas structuras da commembras e commembers tar las cassas da cumpensaziun per famiglias chaschunan in tractament inegual da patrunas resp. patruns e lavurantas resp. lavurants. Cassas cun commembras e commembers che pajan tendenzialmain pajas pli bassas e ch'occupan bleras lavurantas e blers lavurants cun uffants ston incassar autas tariffas da contribuziun e pon per ordinari prestar mo ils minimums concludids da la regenza. Per rinforzar l'idea da gulivaziun e da solidaritad prevesa la lescha revedida in sistem da gulivar las grevezzas che stgaffescha ina gulivaziun finanziala moderata e che mantegna il medem mument per gronda part las libertads da las cassas da cumpensaziun per famiglias.

Per il chantun Grischun na chaschuna questa revisiun da la lescha nagins custs supplementars. Las vischnancas resp. lur servetschs socials vegnan distgargiads finanzialmain cun pajar ils supplements per uffants cumplains gia a partir d'in pensum da lavur da 20 pertschient da las lavurantas e dals lavurants ch'han il dretg da far pretensiuns.

Il cussegl grond ha deliberà la revisiun totala da la lescha chantunala davart ils supplements da famiglia cun 107 cunter 0 vuschs per mauns da la votaziun dal pievel. Jau As supplitgesch, charas conburgaisas e chars conburgais, da medemamain acceptar quest project da votaziun.

Gremi: departament da finanzas e militar

Funtauna: rg departament da finanzas e militar

Data: 23.01.2004